Lykswa-ongeluk eis nog eenArgieffoto ‘n Vierde persoon het gesterf ná ‘n ongeluk Vrydag tussen ‘n Toyota Venture en ‘n lykswa in Uitenhage in die Oos-Kaap. “Die passassier in die forensiesepatalogie-voertuig het by Cuyler-hospitaal gesterf,” het lt.kol. Priscilla Naidu gesê. Die bestuurder van die Venture en twee van sy passasiers is dood toe hulle Vrydag omstreeks 10:00 in ‘n lykswa van die departement van gesondheid op Ou Kaapseweg vasgery het. Hulle is op die toneel dood verklaar. Twee ander passasiers van die Venture en ‘n persoon van die lykswa sterk aan in die hospitaal. Maroela Media het vroeër berig die Venture was ‘n taxi onderweg na Kwanobuhle.